Ангел Попов
Мечтание

chitanka.info

Късна есен или ранна зима,

птиците са в топлите страни,

где си ти и чуваш ли, любима,

над полята ситен дъжд звъни?

Песента му — медена камбанка,

непрестанно сънено зове,

може би сънува всяка гранка

белоснежните си цветове.

Няма да сънувам и не искам,

нека друг сънува зарад мен,

но духът безсънен да препуска

и да търси пролетния ден.

Късна есен или ранна зима,

птиците са в топлите страни,

где си ти и чуваш ли, любима,

над полята светъл дъжд звъни?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.